ไอฟ์

ไอฟ์ (; หรือเขียนด้วยตัวใหญ่ทั้งหมด; ) เป็นเกิร์ลกรุปเกาหลีใต้ก่อตั้งโดยสตาร์ชิปเอนเตอร์เทนเมนต์ กลุ่มประกอบด้วยสมาชิกหกคนคือ กาอึล, ยูจิน, เรย์, ว็อนย็อง, ลิซ และอีซอ ไอฟ์ได้รับการยอมรับจากเพลงที่ติดหูและการสำรวจธีมของการรักตัวเอง 

พวกเธอเปิดตัวเมื่อวันที่ 1 ธันวาคม 2021 ด้วยซิงเกิลอัลบั้มอีเลฟเวน ตามมาด้วยซิงเกิลอัลบั้มเลิฟไดฟ์ โดยกลายเป็นซิงเกิลของไอฟ์ที่ได้อันดับหนึ่งของเซอร์เคิลดิจิทัลชาร์ต และเป็นซิงเกิลที่มีผลงานดีที่สุดแห่งปี และได้รับรางวัลเพลงแห่งปีจากเอเชียอาร์ติสต์อะวอดส์, โกลเดนดิสก์อะวอดส์, มามาอะวอดส์ และเมลอนมิวสิกอะวอดส์ นอกจากนี้ยังเป็นเพลงแรกของกลุ่มที่ติดสิบอันดับแรกในชาร์ต Billboard Global Excl. US ไอฟ์ประสบความสำเร็จกับเพลงอันดับหนึ่งครั้งที่สองด้วยซิงเกิลของซิงเกิลอัลบั้มที่สามอาฟเตอร์ไลก์ ในปี 2023 กลุ่มได้วางจำหน่ายสตูดิโออัลบั้ม I've Ive ซึ่งประสบความสำเร็จในเชิงพาณิชย์ และมาพร้อมกับสองซิงเกิลคือ "Kitsch" และ "I Am" ซึ่งทั้งสองก็ติดอันดับหนึ่งของเซอร์เคิลดิจิทัลชาร์ต

ชื่อ

ชื่อกลุ่มไอฟ์ (Ive) ย่อมาจาก "I have" โดยพาดพิงถึงแนวคิดในการแสดงสิ่งที่ "ฉันมี" (I have) ให้กับผู้ชมด้วยความมั่นใจ โดยที่แทนที่จะบอกเล่าเรื่องราวของการเติบโต กลุ่มพยายามที่จะนำเสนอ "เกิร์ลกรุปที่สมบูรณ์แบบ" ตั้งแต่เริ่มต้น

ประวัติ

2017–2021: กิจกรรมก่อนเปิดตัว 
ว็อนย็องและยูจินเข้าร่วมรายการแข่งขันเรียลลิตีพรอดิวซ์โฟร์ตีเอตในปี 2018 ว็อนย็องจบอันดับที่ 1 และยูจินจบอันดับที่ 5 และกลายเป็นสมาชิกของเกิร์ลกรุปไอซ์วัน พวกเธอโปรโมตร่วมกับวงจนกระทั่งยุบวงเมื่อวันที่ 29 เมษายน 2021

ในปี 2017 กาอึลได้เข้าร่วมในรอบแรกของการแข่งขัน Incheon Dance Competition เธอได้รับเลือกให้ออดิชันทันทีและกลายเป็นเด็กฝึกหัดภายใต้สตาร์ชิปเอนเตอร์เทนเมนต์ ในปี 2018 เรย์เข้าร่วมสตาร์ชิปเอนเตอร์เทนเมนต์หลังจากผ่านการออดิชันรายการ Loen Friends Global Audition ในญี่ปุ่น การออดิชันของเรย์ดึงดูดความสนใจของกรรมการด้วยเสียงที่ชัดเจนของเธอ และในเดือนพฤษภาคมของปีนั้น เธอได้มาที่เกาหลีและเริ่มฝึก อีซอเป็นส่วนหนึ่งของนางแบบเอสเอ็มคิดส์ ลิซได้รับเลือกให้เข้าร่วมรายการ 2019 Starship Open Audition และได้เป็นเด็กฝึกหัดภายใต้สตาร์ชิปเอนเตอร์เทนเมนต์

2021: บทนำและเปิดตัวด้วยอีเลฟเวน
วันที่ 2 พฤศจิกายน สตาร์ชิปเอนเตอร์เทนเมนต์ประกาศว่าจะเปิดตัวเกิร์ลกรุปวงใหม่เป็นครั้งแรกนับตั้งแต่เปิดตัวคอสมิกเกิลส์ในปี 2016 ตั้งแต่วันที่ 3 ถึง 8 พฤศจิกายน มีการเปิดตัวสมาชิกพร้อมภาพถ่ายออกมา (ยูจิน กาอึล ว็อนย็อง ลิซ เรย์ และอีซอ ตามลำดับ) วันที่ 8 พฤศจิกายน สตาร์ชิปเปิดเผยว่ากลุ่มจะเปิดตัวในวันที่ 1 ธันวาคม สองวันต่อมามีการประกาศว่าจะเปิดตัวด้วยซิงเกิลอัลบั้ม อีเลฟเวน วันที่ 1 ธันวาคม กลุ่มได้เปิดตัวซิงเกิลอัลบั้มอีเลฟเวนและมีเพลงหลักในชื่อเดียวกัน กลุ่มได้ออกอากาศครั้งแรกในรายการมิวสิกแบงก์ของเคบีเอส 2 เมื่อวันที่ 3 ธันวาคม เพื่อแสดงเพลง "อีเลฟเวน"

ชาร์ตบิลบอร์ดวันที่ 14 ธันวาคม "อีเลฟเวน" ติดอันดับที่ 9 ในชาร์ต World Digital Song Sales และติดชาร์ต Billboard Global 200 และ Billboard Global Excl. US เป็นเวลาสิบสี่สัปดาห์ติดต่อกัน เพลงนี้ยังติดอันดับชาร์ตเพลงยอดนิยมของบิลบอร์ด โดยเปิดตัวในชาร์ต Top User Generated Songs ของบิลบอร์ดเจแปน และเข้าสู่ชาร์ต Japan Hot 100 และในขณะเดียวกัน ไอฟ์ก็ติดชาร์ต Billboard Artist 100 เป็นครั้งแรก "Eleven" ติดอันดับสูงสุดที่อันดับ 2 ของเซอร์เคิลดิจิทัลชาร์ต และสตรีมมิงชาร์ต 

วันที่ 8 ธันวาคม หนึ่งสัปดาห์หลังจากเปิดตัว ไอฟ์ได้รับรางวัลรายการเพลงเป็นครั้งแรกในรายการโชว์แชมเปียนของเอ็มบีซี ทำให้พวกเธอกลายเป็นเกิร์ลกรุปที่ได้อันดับหนึ่งเร็วที่สุดตั้งแต่เปิดตัว "อีเลฟเวน" ชนะในรายการเพลงถึง 13 ครั้ง รวมถึง Triple crown ในรายการมิวสิกแบงก์ของเคบีเอส 2 โชว์! มิวสิกคอร์ของเอ็มบีซี และอินกีกาโยของเอสบีเอส นอกจากนี้ อีเลฟเวน ยังทำยอดขายอัลบั้มได้สูงสุดในสัปดาห์แรกที่วางจำหน่าย ซึ่งสูงที่สุดในบรรดาอัลบั้มเปิดตัวของเกิร์ลกรุป มิวสิกวิดีโอเพลง "อีเลฟเวน" มียอดชมมากกว่า 100 ล้านเมื่อวันที่ 8 มีนาคม ค.ศ. 2022 คนวงในยกให้ "อีเลฟเวน" ของไอฟ์เป็นหนึ่งในเพลงเปิดตัวที่ดีที่สุดตลอดกาลในวงการเคป็อป

2022–ปัจจุบัน: เลิฟไดฟ์ อาฟเตอร์ไลก์ เปิดตัวที่ญี่ปุ่น และ I've Ive
ในเดือนมกราคม ไอฟ์ได้รับเลือกให้เป็นศิลปินเคป็อปที่ทุกคนรอคอยแห่งปีจาก 31 ผู้เชี่ยวชาญด้านเอเจนซีเพลงที่โด่งดังที่สุดจากบริษัทบันเทิงต่าง ๆ

วันที่ 5 เมษายน ไอฟ์ได้ปล่อยซิงเกิลอัลบั้มที่สองในชื่อ เลิฟไดฟ์ (Love dive) โดยมีซิงเกิลในชื่อเดียวกัน หนึ่งสัปดาห์หลังจากปล่อยออกมา เพลงดังกล่าวกลายเป็นไวรัลและมียอดชมถึง 200 ล้านครั้งสำหรับชาเลนจ์ในติ๊กต็อก ซิงเกิลนี้มึการสตรีมถึง 28.9 ล้านครั้งและขายได้ 2,800 นอกสหรัฐในสัปดาห์แรกที่มีการติดตามยอดขาย ชาร์ตบิลบอร์ดวันที่ 23 เมษายน "เลิฟไดฟ์" ขึ้นสู่อันดับ 10 ในชาร์ต Global Excl. US กลายเป็นเพลงแรกของวงที่ไปถึงระดับบน จากข้อมูลของชาร์ตฮันทอ อัลบั้มได้ขึ้นสู่อันดับท็อป 10 ของยอดขายอัลบั้มประจำสัปดาห์ของเกิร์ลกรุปสูงสุดตลอดกาล มิวสิกวิดีโอ "เลิฟไดฟ์" มียอดชมมากกว่า 100 ล้านเมื่อวันที่ 15 มิถุนายน

วันที่ 18 กรกฎาคม สตาร์ชิปเอนเตอร์เทนเมนต์ประกาศว่าไอฟ์จะทำการคัมแบคในวันที่ 22 สิงหาคม ด้วยซิงเกิลอัลบั้มที่สาม อาฟเตอร์ไลก์ (After Like) และวางจำหน่ายตามแผนด้วยซิงเกิลในชื่อเดียวกันในวันที่ 22 สิงหาคม

วันที่ 10 สิงหาคม มีการประกาศผ่านทางเว็บไซต์ทางการภาษาญี่ปุ่นของไอฟ์ว่าพวกเธอจะเปิดตัวที่ญี่ปุ่นในช่วงฤดูใบไม้ร่วงปี 2022 วันที่ 8 กันยายน มีการประกาศว่าไอฟ์จะเปิดตัว "Eleven" เวอร์ชันภาษาญี่ปุ่นในวันที่ 19 ตุลาคม

วันที่ 16 มกราคม 2023 ไอฟ์ได้ปล่อยซิงเกิลภาษาญี่ปุ่นชุดที่สอง "Love Dive" ซึ่งเป็นการบันทึกซ้ำของซิงเกิลภาษาเกาหลีในชื่อเดียวกัน

วันที่ 16 มีนาคม มีการประกาศว่าไอฟ์จะปล่อยสตูดิโออัลบั้มชุดแรก I've Ive ในวันที่ 10 เมษายน กลุ่มเปิดตัวซิงเกิลจากในอัลบั้มชื่อ "Kitsch" ล่วงหน้าในวันที่ 27 มีนาคม วันที่ 24 มีนาคม มีการประกาศว่ากลุ่มได้เซ็นสัญญากับโคลัมเบียเรเคิดส์ ซึ่งเป็นค่ายเพลงภายใต้โซนีมิวสิกเพื่อการโปรโมตในสหรัฐ ในฐานะส่วนหนึ่งของกาเกาเอ็นเตอร์เทนเมนต์ ซึ่งเป็นบริษัทแม่ของสตาร์ชิปเอนเตอร์เทนเมนต์ และเป็นหุ้นส่วนกับค่ายดังกล่าว

วันที่ 1 เมษายน มีการประกาศว่าไอฟ์จะปล่อยอีพีภาษาญี่ปุ่นชุดแรกของพวกเธอในชื่อ Wave พร้อมกับซิงเกิลในชื่อเดียวกันในวันที่ 31 พฤษภาคม วันที่ 10 เมษายน ไอฟ์ได้เปิดตัวอัลบั้มเต็มชุดแรกในชื่อ I've Ive พร้อมกับซิงเกิล "I Am" วันที่ 11 เมษายน สตาร์ชิปเอนเตอร์เทนเมนต์ประกาศว่าเรย์จะหยุดกิจกรรมชั่วคราวเนื่องจากเหตุผลด้านสุขภาพ วันที่ 9 พฤษภาคม ไอฟ์ได้วางจำหน่ายล่วงหน้าเพลง "Wave" ซึ่งเป็นซิงเกิลของอัลบั้มภาษาญี่ปุ่นที่กำลังจะจำหน่ายในชื่อเดียวกัน

สมาชิก 
 ยูจิน (, ) – หัวหน้าวง, นักร้อง
 กาอึล (, ) – นักเต้น, แร็ปเปอร์
 เรย์ (, ) – แร็ปเปอร์, นักร้อง
 ว็อนย็อง (, ) – นักร้อง
 ลิซ (, ) – นักร้อง
 อีซอ (, ) – นักร้อง

ผลงานเพลง 

 ไอฟ์ไอฟ์ (2023)

ผลงานวิดีโอ

มิวสิกวิดีโอ

วิดีโออื่น

ผลงานการแสดง

เรียลลิตีโชว์

คอนเสิร์ตและทัวร์

ทัวร์

ไอฟ์เดอะเฟิสต์แฟนคอนเสิร์ต "เดอะพรอมควีนส์" ทัวร์

ไอฟ์เดอะเฟิสต์เวิลด์ทัวร์ "โชว์วอตไอแฮฟ"

การแสดงสดอื่น

รางวัลและการเสนอชื่อ

หมายเหตุ

อ้างอิง

แหล่งข้อมูลอื่น 

  
   

ไอฟ์
เกิร์ลกรุปเกาหลีใต้
กลุ่มดนตรีที่ก่อตั้งในปี พ.ศ. 2564
ก่อตั้งในประเทศเกาหลีใต้ในปี พ.ศ. 2564
กลุ่มดนตรีเคป็อป
กลุ่มดนตรีจากโซล
ศิลปินสังกัดสตาร์ชิปเอนเตอร์เทนเมนต์
ศิลปินสังกัดโคลัมเบียเรเคิดส์
ผู้ชนะมามาอะวอดส์
ผู้ชนะเมลอนมิวสิกอะวอดส์
ผู้ชนะโกลเดนดิสก์อะวอดส์